"Instanta apreciaza ca indeplinit si criteriul obiectiv, respectiv a fost staruitor in munca, acumuland zile castig, a fost disciplinat, nu are nicio sanctiune disciplinara si a dat dovezi temeinice de indreptare, in sensul ca a acceptat pedeapsa care i-a fost aplicata, starea de detentie apreciind-o ca un "purgatoriu", de la viata materiala la cea spirituala", se arata in motivare.Instanta a apreciat si faptul ca Becali a fost folosit la munca pe perioada detentiei, a elaborat trei lucrari pe care le-a publicat si nu a provocat conflicte cu ceilalti detinuti sau cu cadrele din penitenciar."Pentru acest comportament a fost recompensat de 11 ori si a beneficiat de doua invoiri din penitenciar. Nu a fost cazul vreunui refuz de participare la activitati si programe. Cele trei sanctiuni disciplinare aplicate i-au fost anulate de catre instanta prin hotarari definitive, ceea ce face sa nu aiba nicio sanctiune disciplinara", se precizeaza in motivare.Astfel, perioada efectiv executata din pedeapsa este, in opinia instantei, "suficienta pentru ca functia si scopul pedepsei sa fie atinse". Instanta a sustinut, totodata, ca evolutia corespunzatoare a conduitei condamnatului pe perioada detentiei demonstreaza "dobandirea capacitatii concrete de mobilizare si responsabilizare, in sensul reintegrarii sale licite in societate".In motivare sunt mentionate si sustinerile facute de inculpat in fata instantei, cu ocazia judecarii cererii de eliberare conditionata. Becali le-a multumit judecatorilor si procurorilor care l-au condamnat, afirmand ca altfel "nu ar fi gasit mantuirea, vindecarea spirituala", aratand ca pentru el "temnita a fost o curatare spirituala"."La intrebarea presedintelui de complet daca este pregatit sa se intoarca in viata sociala, petentul-condamnat arata ca insasi caracterizarea vorbeste de la sine; cand va iesi din puscarie se va transforma intr-un om duhovnicesc si va vrea sa stea numai intre oameni curati. Nu-l va mai interesa viata publica, pentru a nu mai fi indemnat la pacat. In ce priveste Steaua, daca va aduce bani, o va pastra, daca nu, o va da cadou", se mai mentioneaza in documentul citat.In schimb, reprezentantul DNA a sustinut in fata instantei ca nu sunt indeplinite conditiile eliberarii conditionate, din cauza conduitei condamnatului pe parcursul executarii pedepsei."A incercat sa eludeze regimul de executare in mai multe randuri prin motive medicale neintemeiate, incercand sa induca in eroare organele judiciare; iar sanctiunile, chiar daca sunt anulate, sunt o reflectare a conduitei condamnatului in penitenciar", a aratat procurorul, solicitand respingerea cererii de eliberare conditionata. Magistratii Judecatoriei Medgidia au admis, pe 6 martie, cererea omului de afaceri George Becali privind eliberarea sa conditionata din Penitenciarul Poarta Alba. Decizia a fost atacata de procurori, contestatia urmand sa se judece la Tribunalul Constanta.Condamnat la inchisoare in 2013, George Becali a fost transferat, la solicitarea sa, de la Penitenciarul Jilava la Penitenciarul Poarta Alba, fiind incarcerat in regim deschis.Becali a fost condamnat la trei ani si jumatate de inchisoare, dupa ce a primit trei ani de detentie in cazul schimbului de terenuri cu Ministerul Apararii Nationale, la care s-au adaugat alte sase luni dupa condamnarea in dosarul "Valiza".